เพิ่มเงินทำฟัน
มีข่าวดีมาบอกผู้ประกันตน บอร์ดประกันสังคมอนุมัติเพิ่มวงเงินการทำฟันจากเดิม 600 บาท เป็น 900 บาท ต่อปี เริ่มมีผลบังคับใช้แล้ว
15 ก.ย. 2559

มีข่าวดีมาบอกผู้ประกันตน บอร์ดประกันสังคมอนุมัติเพิ่มวงเงินการทำฟันจากเดิม 600 บาท เป็น 900 บาท ต่อปี เริ่มมีผลบังคับใช้แล้ว
พร้อมทั้ง สปส.ยังได้จัดทำโครงการนำร่องทำฟัน ซึ่งจะให้ผู้ประกันตนไปใช้สิทธิทันตกรรมโดยไม่ต้องสำรองจ่ายก่อนแล้วมาเบิกเงินกับ สปส.คืนทีหลัง
แต่ให้ทางสถานพยาบาลภาครัฐ หรือคลินิกที่เข้าร่วมโครงการกับ สปส.มาเบิกกับทาง สปส.แทน ซึ่งการใช้บริการแต่ละกรณี ทั้งอุดฟัน ถอนฟัน ขูดหินปูน จะเป็นเกณฑ์ค่าบริการของสถานพยาบาลนั้นๆ เอง แต่ทั้งนี้ต้องไม่เกิน 900 บาท ส่วนเกินผู้ประกันตนจะต้องจ่ายเอง 
เบื้องต้นมี 30 หน่วยบริการ ใน 19 จังหวัด ได้แก่ กทม. สมุทรปราการ ปทุมธานี อ่างทอง ร้อยเอ็ด เชียงใหม่ ชัยภูมิ สุพรรณบุรี สมุทรสงคราม ชุมพร พังงา สตูล จันทบุรี บึงกาฬ มุกดาหาร ยโสธร แพร่ อุตรดิตถ์ และ อุทัยธานี เริ่มตั้งแต่เดือน ต.ค.นี้ หลังจากนั้นจะขยายผลโครงการนำร่องฯ ให้ครอบคลุมทั่วประเทศ ตั้งแต่วันที่ 1 ม.ค. 2560
ทั้งนี้ สปส.จะต้องมีมาตรการตรวจสอบป้องกันไม่ให้มีการ “สวมรอย” มาเบิกเงินทำฟันเหมือนเมื่อก่อน